钦定古今图书集成/明伦汇编/氏族典/第521卷 > 薛稷
## 钦定古今图书集成/明伦汇编/氏族典/第521卷 > 薛稷

按《唐书薛收传》：“稷字嗣通，道衡孙。擢进士第，累迁礼
部郎中，中书舍人。与从祖兄曜更践两省，俱以辞章
自名。景龙末，为谏议大夫、昭文馆学士。以书名天下，
画又绝品。睿宗在藩，喜之，以其子伯阳尚仙源公主。
及践祚，迁太常少卿，封晋国公，历太子少保，礼部尚
书。窦怀贞诛，稷以知本谋，赐死万年狱，年六十五。”